بو ایل طب، شیمی، فیزیک، ادبیات و اقتصاد ساحه‌سین‌ده نوبل الده ائد‌نلره اؤدوللری ۱۰ دسامبردا دوزنله‌نه‌جک تؤرنله وئریله‌جک.
سوئدین باشکندی استکهلمدا دوزنله‌نه‌جک اؤدول تؤرنینه کرال کارل ۱۶.جی گوستاو‌دا قاتیلاجاق.
تؤرنده اؤدول صاحبلرینه ۹ میلیون ایسوئچ کرونو (تخمیناً ۹۰۰ مین یورو) و مدال وئریله‌جک.
نوبل باریش اؤدولونون صاحبینه ایسه نوروژین باشکندی اوسلودا تؤرن دوزنله‌نه‌جک.
بو آرادا، نوبل هفته‌سی چرچیوه‌سین‌ده، اکتبر آیین‌دا نوبل کمیته‌سی طرفیندن آچیقلانان طب، شیمی، فیزیک، ادبیات و اقتصاد اؤدوللرینین صاحبلری استکهلما گئتدی.
نوبل موزه‌سینی گزن اؤدول صاحبلری، گله‌نک‌سل اولاراق دوزنلنن و موزه‌ده ساخلانان قارا صندللری ایمضالایاراق نوبل هفته‌سینی باشلاتدی.
